《蛮王妻俗呼县君来黎州锦领乌氈自跨马而至》
宋代·李石

一自昭君向北迁，花魂千载却南旋。
歌声不动先含笑，粉面无施任自然。
羞整云鬟多戴笠，欲呈锦袖漫开氈。
夜来大渡河边过，青盖金羁稳上船。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。